smcproject/ml-wiki-sentences huggingface dataset:
ഒരു സ്ത്രീയുടെ അവസാന ആർത്തവചക്രം മുതൽ ഒരു വർഷത്തിലേറെയായി ആർത്തവം സംഭവിച്ചിട്ടില്ലെങ്കിൽ ആർത്തവവിരാമം സംഭവിക്കുന്നതായി പറയപ്പെടുന്നു.
ആർത്തവവിരാമവുമായി ബന്ധപ്പെട്ട നിരവധി ലക്ഷണങ്ങളുണ്ട്, അവയിൽ മിക്കതും ഒരു സ്ത്രീയുടെ ജീവിത നിലവാരത്തെ ബാധിക്കും.
രോഗലക്ഷണങ്ങളുടെ കാഠിന്യം കുറയ്ക്കുന്നതിനുള്ള ഒരു മാർഗ്ഗം വ്യായാമം ചെയ്യുകയും ആരോഗ്യകരമായ ഫിറ്റ്നസ് നിലനിർത്തുകയും ചെയ്യുക എന്നതാണ്.
ആർത്തവവിരാമത്തിന് മുമ്പും ശേഷവും, സ്ത്രീ ശരീരം മാറുന്നതിനനുസരിച്ച്, ശരീരത്തിൽ ശാരീരികമോ മാനസികമോ ആയ മാറ്റങ്ങൾ ഉണ്ടാകാം.
ചിട്ടയായ വ്യായാമത്തിലൂടെ ഈ മാറ്റങ്ങൾ കുറയ്ക്കുകയോ തടയുകയോ ചെയ്യാം.
ഈ മാറ്റങ്ങളിൽ ഇവ ഉൾപ്പെടുന്നു: ശരീരഭാരം തടയൽ: ആർത്തവവിരാമത്തിന് അടുത്തെത്തി നിൽക്കുന്ന സ്ത്രീകൾക്ക് പേശികളുടെ അളവ് കുറയുകയും കൊഴുപ്പിന്റെ അളവ് വർദ്ധിക്കുകയും ചെയ്യും.
ശാരീരിക വ്യായാമത്തിന്റെ അളവ് വർദ്ധിപ്പിക്കുന്നത് ഈ മാറ്റങ്ങൾ തടയാൻ സഹായിക്കും.
സ്തനാർബുദ സാധ്യത കുറയ്ക്കുന്നു: പതിവ് വ്യായാമത്തിലൂടെ ശരീരഭാരം കുറയുന്നത് സ്തനാർബുദത്തിൽ നിന്ന് സംരക്ഷണം നൽകിയേക്കാം.
അസ്ഥികളെ ശക്തിപ്പെടുത്തുക: ശാരീരിക പ്രവർത്തനങ്ങൾ ആർത്തവവിരാമവുമായി ബന്ധപ്പെട്ട അസ്ഥികളുടെ നഷ്ടം മന്ദഗതിയിലാക്കുന്നതു വഴി അസ്ഥി ഒടിവുകളുടെയും ഓസ്റ്റിയോപൊറോസിസിന്റെയും സാധ്യത കുറയ്ക്കുന്നു.
രോഗസാധ്യത കുറയ്ക്കുന്നു: അമിതഭാരം ഹൃദ്രോഗം, ടൈപ്പ് 2 പ്രമേഹം എന്നിവയുടെ അപകടസാധ്യത വർദ്ധിപ്പിക്കും, പതിവ് ശാരീരിക പ്രവർത്തനങ്ങൾ ഈ ഫലങ്ങളെ പ്രതിരോധിക്കും.
മാനസികാവസ്ഥ വർദ്ധിപ്പിക്കുക: പതിവ് ശാരീരിക പ്രവർത്തനങ്ങളിൽ ഏർപ്പെടുന്നത് മാനസികാരോഗ്യം മെച്ചപ്പെടുത്തും, ആർത്തവവിരാമ സമയത്തോ ശേഷമോ മാത്രമല്ല ഏത് പ്രായത്തിലും ഇത് പ്രധാനമാണ്.
ശാരീരിക പ്രവർത്തനങ്ങൾ മാനസികാരോഗ്യവും മെച്ചപ്പെടുത്തുമെന്ന് പഠനങ്ങൾ തെളിയിച്ചിട്ടുണ്ട്.
മസ്തിഷ്കത്തിലേക്കുള്ള രക്തപ്രവാഹം വർധിക്കുന്നതാണ് ഈ പുരോഗതിക്ക് കാരണം, ഇത് ഹോർമോണുകളുടെ റിലീസിനും ശരീരത്തിലെ സ്ട്രെസ് ഹോർമോണുകളുടെ (ഉദാ, കോർട്ടിസോൾ, അഡ്രിനാലിൻ ) അളവ് കുറയ്ക്കാനും അനുവദിക്കുന്നു, കൂടാതെ വ്യായാമം മനുഷ്യ ശരീരത്തിന്റെ മൂഡ് ബൂസ്റ്ററുകളും പ്രകൃതിദത്ത വേദനസംഹാരികളും ഉത്തേജിപ്പിക്കുന്നു.
വ്യായാമം ഈ നല്ല ഹോർമോണുകൾ പുറത്തുവിടുക മാത്രമല്ല, സമ്മർദ്ദം ഒഴിവാക്കാനും ആത്മവിശ്വാസം വളർത്താനും സഹായിക്കും.
അതുപോലെ തന്നെ വ്യായാമം മനുഷ്യനെ ആരോഗ്യകരമായ ജീവിതം നയിക്കാൻ സഹായിക്കും, കൂടാതെ അത് ഉറക്കത്തിന്റെ ഗുണനിലവാരം മെച്ചപ്പെടുത്തുകയും ചെയ്യും.
പഠനങ്ങൾ അനുസരിച്ച്, പ്രതിദിനം 10 മിനിറ്റ് വ്യായാമം പോലും ഉറക്കമില്ലായ്മയെ സഹായിക്കും.
സ്ഥിരമായ വ്യായാമം വിഷാദത്തിന്റെയും ഉത്കണ്ഠയുടെയും ലക്ഷണങ്ങളിൽ നിന്ന് മോചനം നേടുന്നതിനും മാനസികാരോഗ്യം മെച്ചപ്പെടുത്തുന്നതിനും മറ്റ് നിരവധി നേട്ടങ്ങക്കും സഹായിക്കുന്നു.
ഉദാഹരണത്തിന്: വിഷാദം, ഉത്കണ്ഠ എന്നിവ ലഘൂകരിക്കാൻ ശാരീരിക വ്യായാമം സഹായിക്കുന്നു.
സ്കീസോഫ്രീനിയ രോഗികളിൽ, ശാരീരിക ക്ഷമത അവരുടെ ജീവിതനിലവാരം മെച്ചപ്പെടുത്തുകയും സ്കീസോഫ്രീനിയയുടെ ഫലങ്ങൾ കുറയ്ക്കുകയും ചെയ്യുന്നു.
ഫിറ്റായിരിക്കുന്നത് ഒരാളുടെ ആത്മാഭിമാനം മെച്ചപ്പെടുത്തും.
വർക്ക് ഔട്ട് ചെയ്യുന്നത് ഒരാളുടെ മാനസിക ഉണർവ് വർദ്ധിപ്പിക്കുകയും ക്ഷീണം കുറയ്ക്കുകയും ചെയ്യും.
പഠനങ്ങൾ, വ്യായാമം മൂലം സ്ട്രെസ് ലെവലിൽ കുറവ് കാണിക്കുന്നു.
വ്യായാമം സാമൂഹിക ഇടപെടലിനുള്ള വർദ്ധിച്ച അവസരങ്ങൾ നല്കുന്നു
ഈ ആനുകൂല്യങ്ങളിൽ ചിലത് നേടുന്നതിന്, സെന്റർസ് ഫോർ ഡിസീസ് കൺട്രോൾ ആൻഡ് പ്രിവൻഷൻ ആഴ്ചയിൽ 3-5 തവണ കുറഞ്ഞത് 30-60 മിനിറ്റ് വ്യായാമം നിർദ്ദേശിക്കുന്നു.
ശാരീരിക ക്ഷമതയെക്കുറിച്ച് ആളുകളെ ബോധവൽക്കരിക്കുന്ന ചില സ്ഥാപനങ്ങളുടെ ഒരു ലിസ്റ്റ് താഴെ കൊടുക്കുന്നു: അമേരിക്കൻ കൗൺസിൽ ഓൺ എക്സർസൈസ് (ACE) നാഷണൽ അക്കാദമി ഓഫ് സ്പോർട്സ് മെഡിസിൻ (NASM) ഇന്റർനാഷണൽ സ്പോർട്സ് സയൻസ് അസോസിയേഷൻ (ISSA) ഇതും കാണുക ബോഡിബിൽഡിംഗ് അവലംബം പുറം കണ്ണികൾ
ഇൻട്രാഒകുലർ പ്രഷർ ഇംഗ്ലീഷ് വിലാസം https://ml.wikipedia.org/wiki/Intraocular_pressure ടോണോമീറ്റർ ഉപയോഗിച്ച് കണ്ണിലെ മർദ്ദം പരിശോധിക്കുന്നു
കണ്ണിനുള്ളിലെ ദ്രാവക സമ്മർദ്ദം ആണ് കണ്ണിലെ മർദ്ദം അല്ലെങ്കിൽ ഇൻട്രാഒകുലർ പ്രഷർ (ഐഒപി) എന്ന് അറിയപ്പെടുന്നത്.
ഇത് അളക്കാൻ നേത്ര സംരക്ഷണ വിദഗ്ദ്ധർ ഉപയോഗിക്കുന്ന രീതിയാണ് ടോണോമെട്രി എന്ന് അറിയപ്പെടുന്നത്.
ഗ്ലോക്കോമ സാധ്യത വിലയിരുത്തുന്നതിൽ കണ്ണിലെ മർദ്ദം ഒരു പ്രധാന ഘടകമാണ്.
കണ്ണിലെ മർദ്ദം രേഖപ്പെടുത്തുന്നത് മില്ലിമീറ്റർ മെർക്കുറിയിൽ (എംഎംഎച്ച്ജി) ആണ്.
സീലിയറി ബോഡിയിൽ നിന്നുള്ള അക്വസ് ഹ്യൂമറിന്റെ ഉത്പാദനവും, ട്രബെക്കുലാർ മെഷ്വർക്ക് , യുവിയോസ്ക്ലീറൽ ഔട്ട്ഫ്ലോ എന്നിവയിലൂടെയുള്ള അക്വസ് ഡ്രെയിനേജ് എന്നിവയാണ് കണ്ണിലെ മർദ്ദത്തെ ബാധിക്കുന്ന ഘടകങ്ങൾ.
പിൻ വശത്തെ അറയിലെ വിട്രിയസ് ഹ്യൂമർ മാറ്റമില്ലാതെ തുടരുന്നതിനാൽ അത് കണ്ണിലെ മർദ്ദ വ്യത്യാസത്തിന് കാരണമാകുന്നില്ല.
അക്വസ് ഉൽപ്പാദനം, ഡ്രെയിനേജ് എന്നിവയും കണ്ണിലെ മർദ്ദവും തമ്മിലുള്ള ബന്ധം സൂചിപ്പിക്കുന്ന ഗോൾഡ്മാൻ സമവാക്യം താഴെ കൊടുത്തിരിക്കുന്നതാണ്: P o = F − U C + P v {\displaystyle P_{o}={\frac {F-U}{C}}+P_{v}}
ഇതിൽ: P o {\displaystyle P_{o}} മില്ലിമീറ്റർ മെർക്കുറിയിൽ (mmHg) ഉള്ള കണ്ണിന്റെ മർദ്ദം ആണ് F {\displaystyle F} മൈക്രോലിറ്റർ/മിനിറ്റ് (μL/min) ൽ അക്വസ് ഉൽപ്പാദിപ്പിക്കുന്നതിന്റെ നിരക്കാണ് U {\displaystyle U} യുവിയോസ്ക്ലീറൽ റൂട്ടിലൂടെയുള്ള അകസ് ഹ്യൂമറിന്റെ തിരിച്ചുള്ള ഒഴുക്ക് ആണ് (മൈക്രോലിറ്റർ/മിനിറ്റ്) C {\displaystyle C} മില്ലിമീറ്റർ/മിനിറ്റ്/മെർക്കുറിയിൽ (μL/min /mmHg) ഉള്ള ഫെസിലിറ്റി ഓഫ് ഔട്ട്ഫ്ലോ ആണ് P v {\displaystyle P_{v}} മില്ലിമീറ്റർ മെർക്കുറിയിൽ (mmHg) എപ്പിസ്ക്ലീറൽ വീനസ് മർദ്ദം ആണ്
കണ്ണിലെ മർദ്ദത്തെ സ്വാധീനിക്കുന്ന ഘടകങ്ങളാണ് മുകളിൽ ഉള്ളത്.
ഒരു സമഗ്രമായ നേത്ര പരിശോധനയിൽ കണ്ണിലെ മർദ്ദം അളക്കുന്നതും ഉൾപ്പെടുന്നു.
കണ്ണിലെ മർദ്ദം അളക്കാൻ ഉപയോഗിക്കുന്ന ഉപകരണം ടോണോമീറ്റർ എന്ന് അറിയപ്പെടുന്നു.
ഇൻട്രാഒക്യുലർ മർദ്ദം കോർണിയൽ കനത്താൽ സ്വാധീനിക്കപ്പെടുന്നുണ്ട്.
തൽഫലമായി, റിഫ്രാക്റ്റീവ് ശസ്ത്രക്രിയയുടെ ചില രൂപങ്ങൾ ( ഫോട്ടോറിഫ്രാക്റ്റീവ് കെരറ്റെക്ടമി പോലുള്ളവ) ഉയർന്ന മർദ്ദം, സാധാരണ മർദ്ദമായി കാണിക്കാൻ ഇടയാക്കും.
ട്രാൻസ് പാൽപെബ്രൽ, ട്രാൻസ്സ്ക്ലീറൽ ടോണോമെട്രി രീതികൾ കോർണിയൽ ബയോമെക്കാനിക്സിൽ സ്വാധീനം ചെലുത്തുന്നില്ല.
അത് മാത്രമല്ല, മുകളിലെ കൺപോളയ്ക്കും സ്ക്ലീറയ്ക്കും മുകളിലാണ് അളവുകൾ നടക്കുന്നത് എന്നതിനാൽ ഇത്തരം രീതികളിൽ കോർണിയ ക്രമക്കേടുകൾ ക്രമീകരിക്കേണ്ട ആവശ്യവും വരുന്നില്ല.
സാധാരണ ഇൻട്രാഒക്യുലർ മർദ്ദത്തെ 10 എംഎംഎച്ച്ജിക്കും 20 എംഎംഎച്ച്ജിക്കും ഇടയിലാണെന്ന് നിർവചിക്കുന്നു.
ഏകദേശം 2.75 എംഎംഎച്ച്ജിയുടെ ഏറ്റക്കുറച്ചിലുകളോടെ ഇൻട്രാഒക്യുലർ മർദ്ദത്തിന്റെ ശരാശരി മൂല്യം 15.5 എംഎംഎച്ച്ജി ആണ്.
ഒപ്റ്റിക് നാഡി കേടുപാടുകൾ അല്ലെങ്കിൽ വിഷ്വൽ ഫീൽഡ് നഷ്ടത്തിന്റെ അഭാവത്തിൽ, ഉയർന്ന ഇൻട്രാഒക്യുലർ മർദ്ദം ഒക്കുലാർ ഹൈപ്പർ‌ടെൻഷൻ (OHT) എന്നാണ് അറിയപ്പെടുന്നത്.
സാധാരണയായി 5 എംഎംഎച്ച്ജിക്ക് തുല്യമോ അതിൽ കുറവോ ഉള്ള ഇൻട്രാഒക്യുലർ മർദ്ദം ഒക്യുലാർ ഹൈപ്പോടെൻഷൻ, ഹൈപ്പോടോണി അല്ലെങ്കിൽ ഒക്കുലാർ ഹൈപ്പോട്ടണി എന്നീ പേരുകളിൽ ആണ് സൂചിപ്പിക്കുന്നത്.
കുറഞ്ഞ ഇൻട്രാഒക്യുലർ മർദ്ദം കണ്ണിന് ഏൽക്കുന്ന മുറികൾ മറ്റും കാരണം ഉണ്ടാകുന്ന ദ്രാവക ചോർച്ചയെ സൂചിപ്പിക്കുന്നു.
സ്വാധീനിക്കുന്ന ഘടകങ്ങൾ
ഇൻട്രാക്യുലർ മർദ്ദത്തിൽ ദൈനംദിന വ്യത്യാസങ്ങൾ സാധാരണമാണ്.
സാധാരണ കണ്ണുകളുടെ ദൈനംദിന വ്യതിയാനം 3 മുതൽ 6 എംഎംഎച്ച്ജി വരെയാണ്, ഗ്ലോക്കോമ ബാധിച്ച കണ്ണുകളിൽ ഈ വ്യതിയാനം വർദ്ധിക്കുകയും ചെയ്യും.
രാത്രികാലങ്ങളിൽ, അക്വസ് ഉൽപ്പാദനം കുറവാണെങ്കിലും ഇൻട്രാഒക്യുലർ മർദ്ദം കുറയാറില്ല.
ഗ്ലോക്കോമ രോഗികളുടെ 24 മണിക്കൂർ ഐഒപി പ്രൊഫൈലുകൾ ആരോഗ്യമുള്ള വ്യക്തികളിൽ നിന്ന് വ്യത്യസ്തമായിരിക്കും.
ശാരീരികക്ഷമതയും വ്യായാമവും
വ്യായാമം കണ്ണിലെ മർദ്ദത്തെ ബാധിച്ചേക്കാമെന്ന് (ചിലത് പോസിറ്റീവായും ചിലത് നെഗറ്റീവായും) സൂചിപ്പിക്കുന്ന ചില അനിശ്ചിത ഗവേഷണങ്ങളുണ്ട്.
സംഗീതോപകരണങ്ങൾ
ചില സംഗീത ഉപകരണങ്ങൾ വായിക്കുന്നത്കണ്ണിലെ മർദ്ദത്തിന്റെ വർദ്ധനവുമായി ബന്ധപ്പെട്ടിരിക്കുന്നു.
2011 ലെ ഒരു പഠനം, പിച്ചള, വുഡ്‌വിൻഡ് ഉപകരണങ്ങൾ കേന്ദ്രീകരിച്ച് "മർദ്ദത്തിന്റെ താൽ‌ക്കാലികവും ചിലപ്പോൾ നാടകീയവുമായ ഉയർച്ചയും ഏറ്റക്കുറച്ചിലുകളും" നിരീക്ഷിച്ചിട്ടുണ്ട്.
മറ്റൊരു പഠനം, ഇൻട്രാഒക്യുലർ മർദ്ദത്തിന്റെ വർദ്ധനവ് ഉപകരണവുമായി ബന്ധപ്പെട്ട ഇൻട്രാഓറൽ റെസിസ്റ്റൻസുമായി ബന്ധപ്പെട്ടിരിക്കുന്നുവെന്നും, ഉയർന്ന പ്രതിരോധശേഷിയുള്ള കാറ്റ് ഉപകരണങ്ങൾ പ്ലേ ചെയ്യുന്നത്, വിഷ്വൽ ഫീൽഡ് നഷ്ടപ്പെടുന്നതുവരെയുള്ള ഇൻട്രാഒക്യുലർ മർദ്ദത്തിന്റെ ഇടയ്ക്കിടെയുള്ള ഉയർച്ചയുമായി ബന്ധമുള്ളതായും കണ്ടെത്തിയിട്ടുണ്ട്.
മദ്യവും മരുന്നുകളും ഉൾപ്പെടെ മറ്റ് നിരവധി ഘടകങ്ങൾ കണ്ണിലെ മർദ്ദം വ്യത്യാസപ്പെടുത്തുന്നതിൽ പങ്ക് വഹിക്കുന്നുണ്ട്.
മദ്യവും മരിജുവാനയും ഇൻട്രാക്യുലർ മർദ്ദത്തിൽ ക്ഷണികമായ കുറവുണ്ടാക്കുകയും, കഫീൻ ഇൻട്രാഒക്യുലർ മർദ്ദം വർദ്ധിപ്പിക്കുകയും ചെയ്യും.
ഗ്ലിസറോൾ കഴിക്കുന്നത് ഇൻട്രാക്യുലർ മർദ്ദം വേഗത്തിലും താൽക്കാലികമായും കുറയാൻ കാരണമാകും.
വളരെ ഉയർന്ന മർദ്ദത്തിന്റെ ഉപയോഗപ്രദമായ പ്രാരംഭ അടിയന്തര ചികിത്സയാണിത്.
അനസ്തേഷ്യയിൽ ഉപയോഗിക്കുന്ന ഡിപോളറൈസിംഗ് മസിൽ റിലാക്സന്റ് സുക്സിനൈൽകോളിൻ , കുറച്ച് മിനിറ്റുകൾ നേരത്തേക്ക് കണ്ണിലെ മർദ്ദം (10 മില്ലീമീറ്റർ മെർക്കുറിയോളം) വർദ്ധിപ്പിക്കുന്നു.
മെക്കാനിസം വ്യക്തമല്ലെങ്കിലും ടോണിക്ക് മയോഫിബ്രിലുകളുടെ സങ്കോചവും കോറോയ്ഡൽ രക്തക്കുഴലുകളുടെ ക്ഷണികമായ നീർവീക്കവും ഇതിൽ ഉൾപ്പെടുന്നു.
കെറ്റാമൈനും കണ്ണിലെ മർദ്ദം വർദ്ധിപ്പിക്കുന്നു.
ഗ്ലോക്കോമയുടെ ഏറ്റവും പ്രധാനപ്പെട്ട അപകട ഘടകമാണ് ഒക്കുലാർ ഹൈപ്പർടെൻഷൻ.
രണ്ട് കണ്ണുകൾക്കിടയിലെ മർദ്ദ വ്യത്യാസങ്ങൾ പലപ്പോഴും ക്ലിനിക്കലി പ്രാധാന്യമർഹിക്കുന്നവയാണ്.
അത് ചിലതരം ഗ്ലോക്കോമ, ഐറൈറ്റിസ് അല്ലെങ്കിൽ റെറ്റിന ഡിറ്റാച്ച്മെന്റ് എന്നിവയുമായി ബന്ധപ്പെട്ടിരിക്കുന്നു.
പരാമർശങ്ങൾ പുറം കണ്ണികൾ സമഗ്ര നേത്രപരിശോധനയിൽ എന്താണ് പ്രതീക്ഷിക്കേണ്ടത് ഒക്കുലർ ഹൈപ്പർ‌ടെൻഷൻ ട്രാൻസ്പാൽപെബ്രൽ ട്രാൻസ്ക്ലീറൽ ടോണോമെട്രി
പീൽ കമ്മീഷൻ
പീൽ കമ്മീഷൻ , ഔപചാരികമായി പലസ്തീൻ റോയൽ കമ്മീഷൻ എന്നറിയപ്പെടുന്നതും, ആറ് മാസത്തെ അറബ് പൊതു പണിമുടക്കിനെത്തുടർന്ന് യുണൈറ്റഡ് കിംഗ്ഡം ഭരിക്കുന്ന മാൻഡേറ്ററി ഫലസ്തീനിലെ അശാന്തിയുടെ കാരണങ്ങളെക്കിറിച്ച് അന്വേഷിക്കാൻ 1936-ൽ പീൽ പ്രഭുവിന്റെ നേതൃത്വത്തിൽ നിയുക്തമായതുമായ ഒരു ബ്രിട്ടീഷ് റോയൽ കമ്മീഷൻ ഓഫ് എൻക്വയറി ആയിരുന്നു.
1937 ജൂലൈ 7-ന്, ലീഗ് ഓഫ് നേഷൻസിൻറെ മാൻഡേറ്റ് പ്രവർത്തനക്ഷമമല്ലെന്ന് പ്രസ്താവിച്ചുകൊണ്ട്, വിഭജനം ശുപാർശ ചെയ്തുകൊണ്ടുള്ള ഒരു റിപ്പോർട്ട് കമ്മീഷൻ പ്രസിദ്ധീകരിച്ചു.
ബ്രിട്ടീഷ് കാബിനറ്റ് വിഭജന പദ്ധതിയെ തത്വത്തിൽ അംഗീകരിച്ചെങ്കിലും കൂടുതൽ വിവരങ്ങൾ ശേഖരിക്കേണ്ടതുള്ളതായി പ്രഖ്യാപിച്ചു.
റിപ്പോർട്ടിൻറെ പ്രസിദ്ധീകരണത്തെത്തുടർന്ന്, 1938-ൽ വുഡ്ഹെഡ് കമ്മീഷൻ ഇത് വിശദമായി പരിശോധിക്കുകയും ഒരു യഥാർത്ഥ വിഭജന പദ്ധതിക്കായി ശുപാർശ നടത്തുകയും ചെയ്തു.
വിഭജന പദ്ധതിയെ അറബികൾ നഖശിഖാന്തം എതിർക്കുകയും ഐക്യകണ്ഠമായി അപലപിക്കുകയും ചെയ്തു.
അറബ് ഉന്നതാധികാര സമിതി ഒരു ജൂത രാഷ്ട്രമെന്ന ആശയത്തെ തള്ളിക്കളയുകയും  "എല്ലാ നിയമാനുസൃത ജൂതന്മാരുടെയും മറ്റ് ന്യൂനപക്ഷങ്ങളുടേയും അവകാശങ്ങളുടെ സംരക്ഷണവും ഒപ്പം ന്യായമായ ബ്രിട്ടീഷ് താൽപ്പര്യങ്ങൾ സംരക്ഷിക്കുകയും ചെയ്യുന്ന" ഒരു സ്വതന്ത്ര ഫലസ്തീൻ രാഷ്ട്രത്തിനായാണ് അവർ ആഹ്വാനം ചെയ്തത്.
എല്ലാ ജൂത കുടിയേറ്റങ്ങളും ഭൂമിയുടെ വിൽപ്പനയും അവസാനിപ്പിക്കണമെന്നും അവർ ആവശ്യപ്പെട്ടു.
ഒരു യഹൂദ രാഷ്ട്രം സൃഷ്ടിക്കുന്നതും സ്വതന്ത്ര ഫലസ്തീന്റെ അഭാവവും ബ്രിട്ടൻ തങ്ങൾക്ക് നൽകിയ വാഗ്ദാനത്തിൻറെ ലംഘനമാണെന്ന് അവർ വാദിച്ചു.
വിഭനജ പദ്ധതിയെച്ചൊല്ലി സയണിസ്റ്റ് നേതൃത്വവും കടുത്ത ഭിന്നതയിലായിരുന്നു.
1937 ലെ സയണിസ്റ്റ് കോൺഗ്രസിൽ അംഗീകരിച്ച ഒരു പ്രമേയത്തിൽ, ഇതിലെ പ്രതിനിധികൾ പ്രത്യേക വിഭജന പദ്ധതി നിരസിച്ചു.
എന്നിരുന്നാലും, വിഭജനത്തിന്റെ തത്വം ഏതെങ്കിലും പ്രധാന വിഭാഗങ്ങൾ "അംഗീകരിക്കുകയോ" അല്ലെങ്കിൽ "വെറുതെ നിരസിക്കുകയോ" ചെയ്തിട്ടില്ല എന്നാണ് പൊതുവെ കരുതപ്പെടുന്നത്.
ഭാവി ചർച്ചകൾ തുടരാൻ പ്രതിനിധികൾ നേതൃത്വത്തിന് അധികാരം നൽകി.
ജൂത ഏജൻസി കൗൺസിൽ പിന്നീട് അവിഭക്ത പലസ്തീന്റെ കാര്യത്തിൽ സമാധാനപരമായ ഒരു ഒത്തുതീർപ്പ് കണ്ടെത്തുന്നതിനായി ഒരു സമ്മേളനം വിളിച്ചുകൂട്ടണമെന്ന അഭ്യർത്ഥനകൂടി കൂട്ടിച്ചേർത്തു.
ബെന്നി മോറിസിന്റെ അഭിപ്രായത്തിൽ, ബെൻ-ഗുറിയണും വെയ്‌സ്‌മാനും ഇതിനെ “ഫലസ്തീനെ മുഴുവനും ഏറ്റെടുക്കുന്ന കൂടുതൽ വിപുലീകരണത്തിലേക്കുള്ള ഒരു ചവിട്ടുപടിയായാണ്” കണ്ടത്.
ഒന്നാം ലോകമഹായുദ്ധത്തിന്റെ അവസാനത്തിൽ ഓട്ടൊമൻ സാമ്രാജ്യത്തിന്റെ തകർച്ചയോടെ, പലസ്തീൻ പ്രദേശം ഭരിക്കാൻ യുണൈറ്റഡ് കിംഗ്ഡത്തിന് ലീഗ് ഓഫ് നേഷൻസ് അധികാരം നൽകി.
1948-ൽ യുണൈറ്റഡ് കിംഗ്ഡം പിന്മാറുന്നത് വരെ ഈ ഉത്തരവ് പ്രാബല്യത്തിൽ തുടർന്നു.
എന്നിരുന്നാലും, ഈ പ്രദേശത്തെ മുൻ നിവാസികളുടെ അവകാശങ്ങളെ സംരക്ഷിച്ചുകൊണ്ട് ബ്രിട്ടീഷുകാർ ബാൽഫോർ പ്രഖ്യാപനത്തെ മാനിക്കാൻ ശ്രമിച്ചതിനാൽ, പരിഹാരം മറ്റ് ഗുരുതരമായ പ്രശ്‌നങ്ങളിലേക്ക് നയിച്ചു.
വിഭജനം ഉൾപ്പെടെ ഈ പ്രദേശത്ത് സമാധാനം സ്ഥാപിക്കാനുള്ള നിരവധി സാധ്യതകൾ ബ്രിട്ടീഷ് സർക്കാർ ആരാഞ്ഞു.
1936-ൽ അറബികളും ജൂതന്മാരും തമ്മിൽ ഗുരുതരമായ ഏറ്റുമുട്ടലുകൾ പൊട്ടിപ്പുറപ്പെടുകയും അത് മൂന്ന് വർഷക്കാലത്തോളം നീണ്ടുനിൽക്കുകയും ചെയ്തു.
ഇത്തരത്തിൽ അക്രമ സംഭവങ്ങൾ വർധിച്ച സമയത്താണ് കമ്മീഷൻ സ്ഥാപിതമായത്.
1936 നവംബർ 11 ന്, കലാപത്തിന് പിന്നിലെ കാരണങ്ങൾ അന്വേഷിച്ചു കണ്ടെത്താനായി കമ്മീഷൻ ഫലസ്തീനിലെത്തി.
കലാപത്തിന്റെ കാരണം കണ്ടെത്തുന്നതിനും ഇരുവിഭാഗത്തിന്റെയും പരാതികൾ തീർപ്പാക്കുന്നതിനും കമ്മീഷൻറെ ഉത്തരവാദിത്വമായിരുന്നു.
ഇതിനിടെ ചൈം വെയ്‌സ്മാൻ ജൂത വംശജരെ പ്രതിനിധീകരിച്ച് ഒരു പ്രസംഗം നടത്തി.
1936 നവംബർ 25 ന്, , യൂറോപ്പിൽ 6,000,000 ജൂതന്മാരുണ്ടെന്ന് പീൽ കമ്മീഷനു മുമ്പാകെ ബോധ്യപ്പെടുത്തിയ വെയ്‌സ്മാൻ പറഞ്ഞത് ...
"അവർക്ക് ജീവിക്കാൻ കഴിയാത്ത സ്ഥലങ്ങളും അവർക്ക് പ്രവേശിക്കാൻ കഴിയാത്ത സ്ഥലങ്ങളുമായി ലോകം വിഭജിച്ചിരിക്കുന്നു" എന്നാണ്.
ജെറുസലേമിലെ മുഫ്തി ഹജ്ജ് അമീൻ അൽ ഹുസൈനി കമ്മീഷനു മുന്നിൽ അറബികളുടെ പൈതൃക ഭൂമി ജൂതന്മാരുമായി വിഭജിക്കുന്നതിനെ എതിർക്കുന്നതായി ബോധ്യപ്പെടുത്തി.
പുറത്തുനിന്നുള്ള യഹൂദ കുടിയേറ്റം പൂർണമായിത്തന്നെ അവസാനിപ്പിക്കണമെന്ന് അദ്ദേഹം കമ്മീഷനോട് ആവശ്യപ്പെട്ടു.
അറബികൾ കമ്മീഷനെ ഔദ്യോഗികമായി ബഹിഷ്‌കരിക്കുന്നത് തുടർന്നുവെങ്കിലും, ശാന്തത പുനഃസ്ഥാപിക്കാനുള്ള വെയ്‌സ്‌മാന്റെ അഭ്യർത്ഥനയോട് പ്രതികരിക്കാനുള്ള അടിയന്തര ബോധം അവർക്കുണ്ടായിരുന്നു.
ആന്തരികമായി ഫലസ്തീനിൽ രംഗത്ത് മുഫ്തിയുടെ എതിരാളിയായിരുന്ന ജെറുസലേമിന്റെ മുൻ മേയർ റഗേബ് ബേ അൽ-നഷാഷിബി, അനൗദ്യോഗിക മാർഗങ്ങളിലൂടെ അറബ് വീക്ഷണം വിശദീകരിക്കാൻ പ്രതിനിധി സംഘത്തെ അയച്ചു.
1981-ൽ കമ്മീഷൻ യോഗം ചേർന്ന മുറിയിൽ ജൂത ഏജൻസി എക്‌സിക്യൂട്ടീവിലെ രാഷ്ടീയ വിഭാഗം മൈക്രോഫോണുകൾ സ്ഥാപിച്ചിരുന്നുവെന്നും ഡേവിഡ് ബെൻ ഗുരിയന് ഇവിടെ സ്ഥാപിക്കപ്പെട്ട ക്യാമറയിലൂടെ കമ്മീഷൻറെ തെളിവുകളുടെ പകർപ്പുകൾ വായിക്കാൻ കഴിഞ്ഞുവെന്നും വെളിപ്പെടുത്തപ്പെട്ടു.
കോപ്പർ ഐ.യു.ഡി
ഗർഭധാരണനിരോധനത്തിനായി ഉപയോഗിക്കപ്പെടുന്ന ഒരു ഉപകരണമാണ് കോപ്പർ ഇൻട്രായൂട്ടറിൻ ഡിവൈസ് അഥവാ കോപ്പർ ഐ.യു.ഡി. ടീ ആകൃതിയുള്ളത് കൊണ്ട് കോപ്പർ ടീ എന്നും അറിയപ്പെടുന്നു.
ചെമ്പ് ഉൾക്കൊള്ളുന്നതായതുകൊണ്ടാണ് കോപ്പർ എന്ന് ചേർത്തുപറയുന്നത്.
ഗർഭപാത്രത്തിൽ നിക്ഷേപിക്കപ്പെടുന്ന ഈ ഉപകരണം പന്ത്രണ്ട് വർഷം വരെ ഫലം ചെയ്യുന്നതായി കാണപ്പെടുന്നു .
ജനനനിയന്ത്രണത്തിന്റെ ഏറ്റവും ഫലപ്രദമായ രൂപമായി ഇത് വിലയിരുത്തപ്പെടുന്നു.
അടിയന്തര സാഹചര്യത്തിലും (അഞ്ചുദിവസം വരെയുള്ള ഗർഭം പോലും ഒഴിവാക്കാൻ ഐ.യു.ഡി സ്ഥാപിക്കുന്നതുമൂലം കഴിയും), ദീർഘകാലാടിസ്ഥാനത്തിലും ഏതുപ്രായത്തിലുള്ളവർക്കും സുരക്ഷിതമായ ഒരു മാർഗമാണ് ഇത് .
ഈ ഉപകരണം നീക്കുന്നതോടെ വേഗത്തിൽ തന്നെ ഗർഭധാരണശേഷി തിരികെ കിട്ടുന്നു എന്നതും ശ്രദ്ധേയമാണ്.
ചെമ്പിന്റെ സാന്നിദ്ധ്യം ശുക്ലത്തിലെ ബീജങ്ങളെ നശിപ്പിക്കുന്നതാണ് ഇതിന്റെ പ്രവർത്തനരീതി.
ആർത്തവരക്തം കൂടുക എന്ന പാർശ്വഫലം ചിലരിൽ കാണപ്പെടുന്നുണ്ട്.
അപൂർവ്വമായെങ്കിലും ഈ ഉപകരണം പുറത്തുവരാറുമുണ്ട്.
ഐ.യു.ഡിയുടെ അവിദഗ്ദമായ സ്ഥാപിക്കൽ അപൂർവ്വമായെങ്കിലും ഗർഭാശയദ്വാരം ഉണ്ടാവാൻ ഇടയാക്കാറുണ്ട് .
ലൈംഗികമായി പകരുന്ന അണുബാധകളുള്ളവരിൽ ഇത് അപകടസാധ്യത ഉണ്ടാക്കുന്നുണ്ട് .
ഹോർമോൺ ഗർഭനിരോധനമാർഗ്ഗങ്ങൾക്ക് സാധിക്കാത്തവരിൽ ഐ.യു.ഡി കൾ ശുപാർശ ചെയ്യപ്പെടുന്നു.
ഈ ഉപകരണം നിലനിൽക്കെ എങ്ങാനും ഗർഭം ധരിച്ചതായി കാണുകയാണെങ്കിൽ ഉടനെ തന്നെ ഐ.യു.ഡി നീക്കം ചെയ്യപ്പെടേണ്ടതാണ്.
ലഭ്യമായതിൽ ഏറ്റവും ഫലപ്രദവും ദീർഘകാലം നിലനിൽക്കുന്നതുമായ ഗർഭനിരോധന മാർഗ്ഗങ്ങളിലൊന്നാണ് കോപ്പർ ഐ.യു.ഡി. വിവിധ തരം കോപ്പർ ഐ.യു.ഡികൾ, അതിന്റെ ഘടന, അടങ്ങിയിരിക്കുന്ന ചെമ്പിന്റെ അളവും വിസ്തീർണ്ണവും എന്നിവയൊക്കെ അനുസരിച്ച് വ്യത്യസ്ഥമായ ഫലപ്രാപ്തി കൈവരിക്കുന്നതായി കാണാം .
സ്ഥാപിച്ച് വർഷങ്ങൾ കഴിയുംതോറും ചെറിയ വ്യതിയാനങ്ങൾ ഫലപ്രാപ്തിയെ പ്രതികൂലമായി സ്വാധീനിക്കുന്നു.
നീക്കം ചെയ്യുന്നതോടെ ഗർഭധാരണശേഷി തിരികെ ലഭിക്കുന്നു എന്നതാണ് മറ്റുള്ള സംവിധാനങ്ങളിൽ നിന്ന് ഐ.യു.ഡിയെ വ്യത്യസ്ഥമാക്കുന്നത്.
ഐ.യു.ഡികൾ ഫ്രെയിം ഉള്ളത് എന്നും ഇല്ലാത്തത് എന്നും വേർതിരിക്കപ്പെടുന്നു.
വിവിധ കമ്പനികളുടെ ഐ.യു.ഡി കൾ വ്യത്യസ്ഥമായ ഗുണനിലവാരങ്ങൾ പ്രദർശിപ്പിക്കുന്നുണ്ട് .
ഇതിന്റെ പ്രവർത്തനം മറ്റുള്ള സാഹചര്യങ്ങളെ ആശ്രയിക്കുന്നില്ല എന്ന കാരണത്താൽ, പരാജയനിരക്കുകൾ വളരെ ചെറുതാണ് .
ട്യൂബൽ സ്റ്റെറിലൈസേഷനുമായി താരതമ്യം ചെയ്യുമ്പോൾ വളരെ നേരിയ വ്യത്യാസമാണ് ഇതിന്റെ പരാജയ നിരക്കിലുള്ളതെന്ന് കാണാം.
അടിയന്തര ഗർഭനിരോധനം
1976-ലാണ് കോപ്പർ ഐയുഡി ഒരു അടിയന്തര ഗർഭനിരോധന മാർഗ്ഗമായി (ഇസി) ഉപയോഗിക്കാമെന്ന് ആദ്യമായി കണ്ടെത്തിയത്..
അടിയന്തര ഗർഭനിരോധന മാർഗ്ഗമാണ് കോപ്പർ ഐയുഡി.
നിലവിൽ ലഭ്യമായ ഹോർമോൺ ഇസി ഗുളികകളേക്കാൾ ഫലപ്രദമാണ് ഇത്.
ഇസിക്ക് വേണ്ടി കോപ്പർ ഐയുഡി ഉപയോഗിക്കുന്നവരിൽ ഗർഭധാരണ നിരക്ക് 0.09% ആണ്.
സുരക്ഷിതമല്ലാത്ത ലൈംഗിക ബന്ധത്തിന് ശേഷം അഞ്ച് ദിവസം വരെ ഇത് ഇസിക്ക് ഉപയോഗിക്കാം, അഞ്ച് ദിവസത്തിനുള്ളിൽ ഫലപ്രാപ്തി കുറയുന്നില്ല.
അടിയന്തര ഗർഭനിരോധനത്തിനായി കോപ്പർ IUD ഉപയോഗിക്കുന്നതിന്റെ ഒരു അധിക നേട്ടം, ഉൾപ്പെടുത്തിയതിന് ശേഷം 10-12 വർഷത്തേക്ക് ഇത് ഒരു ഗർഭനിരോധന മാർഗ്ഗമായി ഉപയോഗിക്കാം എന്നതാണ്..
വിവിധതരം ഐ.യു.ഡികൾ ഗർഭപാത്രത്തിൽ ഒരു കോപ്പർ IUD അവലംബം
റോക്ക് വാലാബി ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Rock-wallaby
പെട്രോഗലെ ജനുസ്സിലെ വാലാബികളാണ് റോക്ക് വാലാബി കൾ.
ബ്രിട്ടീഷ് മ്യൂസിയം ഓഫ് നാച്ചുറൽ ഹിസ്റ്ററിയിലെ മെറ്റീരിയൽ പുനരവലോകനത്തിനായി ജോൺ എഡ്വേർഡ് ഗ്രേ 1837 ൽ ഈ ജനുസ്സ് സ്ഥാപിച്ചു.
ജോൺ  ഗ്രേ ആദ്യം, സ്പീഷീസ് ആയി കങ്ഗാരുസ് പെൻസില്ലാറ്റസ് എന്ന് പേരിട്ട ബ്രഷ് ടെയ്ൽ റോക്ക് വാലാബി) യെ പെട്രോഗലെ പെൻസില്ലാറ്റ എന്ന് പുനർ നാമകരണം ചെയ്ത്  മാതൃകാ ഇനമാക്കി പെത്രോഗലെ എന്ന ജനുസ്സ് സൃഷ്ടിച്ചു.
അറിയപ്പെടുന്ന മാക്രോപോഡ് സ്പീഷിസുകളുടെ സംഗ്രഹത്തിൽ വിഭജിക്കാൻ അദ്ദേഹം നിർദ്ദേശിച്ച കംഗുറസ് ജനുസ്സിൽ നിന്ന് ജോൺ എഡ്വേർഡ് ഗ്രേ ഈ ജനുസ്സിനെ വേർതിരിച്ചു.
ഇനിപ്പറയുന്നത് സാധാരണ പേരുകളുള്ള സ്പീഷീസ് ഗ്രൂപ്പുകളുടെ കൂട്ടുകെട്ടുകൾ ക്രമീകരിച്ച ഇനങ്ങളുടെ പട്ടികയാണ്.
പെട്രോഗേൽ ജനുസ്സ് പി. ബ്രാചിയോട്ടിസ് സ്പീഷീസ് ഗ്രൂപ്പ് ഷോർട്ട്- ഇയേർഡ് റോക്ക്- വാലാബി , പെട്രോഗലെ ബ്രാചിയോട്ടിസ് മോഞ്ചോൺ, പെട്രോഗലെ ബർബിഡ്ജി നബാർലെക്, പെട്രോഗലെ കോൺകിന ഈസ്റ്റേൺ ഷോർട്ട്-ഇയേർഡ് റോക്ക്-വാലാബി, പെട്രോഗലെ വിൽക്കിൻസി പെ.
സാന്തോപസ് സ്പീഷീസ് ഗ്രൂപ്പ് പ്രോസെർപൈൻ റോക്ക്-വാലാബി, പെട്രോഗലെ പെർസെഫോൺ റോത്‌ചൈൽഡിന്റെ റോക്ക്-വാലാബി, പെട്രോഗലെ റോത്ത്‌ചൈൽഡി മഞ്ഞ-പാദങ്ങളുള്ള റോക്ക്- വാലാബി , പെട്രോഗലെ സാന്തോപസ് പി. ലാറ്ററലിസ് / പെൻസിലാറ്റ സ്പീഷീസ് ഗ്രൂപ്പ് അനുബന്ധ റോക്ക്-വാലാബി, പെട്രോഗലെ അസിമിലിസ് കേപ് യോർക്ക് റോക്ക്- വാലാബി , പെട്രോഗലെ കോയിനെൻസിസ് ഗോഡ്മാന്റെ റോക്ക്-വാലാബി, പെട്രോഗലെ ഗോഡ്മാനി ഹെർബർട്ടിന്റെ റോക്ക്-വാലാബി, പെട്രോഗലെ ഹെർബർട്ടി അലങ്കരിക്കാത്ത റോക്ക്-വാലാബി, പെട്രോഗലെ ഇനോർനാറ്റ കറുത്ത നിറമുള്ള റോക്ക്-വാലാബി , പെട്രോഗലെ ലാറ്ററലിസ് മറീബ റോക്ക്- വല്ലാബി , പെട്രോഗലെ മരിബ ബ്രഷ്-ടെയിൽഡ് റോക്ക്-വാലാബി, പെട്രോഗലെ പെൻസിലാറ്റ പർപ്പിൾ-നെക്ക് റോക്ക്-വാലാബി, പെട്രോഗലെ പർപ്യൂറികോളിസ് മൗണ്ട് ക്ലാരോ റോക്ക്- വാലാബി , പെട്രോഗലെ ഷർമാനി വിവരണം
ഉയർന്ന അളവിലുള്ള സ്പെസിഫിക്കേഷനോടുകൂടിയ ഒരു ജനുസ്സായി കണക്കാക്കപ്പെടുന്നു.
സങ്കീർണ്ണമായ ആവാസവ്യവസ്ഥകളോടുള്ള ബന്ധത്താൽ ഫൈലോജോഗ്രാഫിക്കായി ഒറ്റപ്പെട്ടുപോയ പെട്രോഗലെ ഏറ്റവും വൈവിധ്യമാർന്ന മാക്രോപോഡ് ജനുസ്സാണ്.
ഇവയിലെ 19 ഇനങ്ങളെ തിരിച്ചറിയുകയും 2014 ലെ ടാക്സോണമിക് പുനരവലോകനങ്ങളിൽ അംഗീകരിക്കപ്പെടുകയും ചെയ്തു.
1 മുതൽ 12 കിലോഗ്രാം വരെ ഭാരം വരുന്ന ഈ ഇനം താരതമ്യേന ചെറുതും ഇടത്തരവുമായ മാർസുപിയലുകളാണ്.
ഇടത്തരം വലിപ്പമുള്ളതും പലപ്പോഴും വർണ്ണാഭമായതും വളരെ ചുറുചുറുക്കുള്ളവരുമാണ് റോക്ക്-വാലാബികൾ.
ഇവർ താമസിക്കുന്ന, പാറകളും പരുക്കനും കുത്തനെയുള്ളതുമായ ഭൂപ്രദേശം പകൽസമയത്ത് അവർക്ക് അഭയം നൽകുന്നു.
പെൺ വർഗ്ഗത്തേക്കാൾ അല്പം വലുതായ ആൺ വലാബികളുടെ ശരീര ദൈർഘ്യം 59 വരെസെന്റിമീറ്ററും വാൽ 70 ഉംസെ.
മീ വരെ നീളമുള്ളതുമാണ്.
റോക്ക്-വാലാബികൾ നിശാജീവികൾ ആണ്.
കുത്തനെയുള്ള, പാറക്കെട്ടുകൾ നിറഞ്ഞ സങ്കീർണ്ണമായ ഭൂപ്രദേശങ്ങളിലെ ഏതെങ്കിലും തരത്തിലുള്ള അഭയകേന്ദ്രങ്ങളിൽ (ഒരു ഗുഹ, ഒരു ഓവർഹാംഗ് അല്ലെങ്കിൽ സസ്യജാലങ്ങൾ) ചിലവഴിക്കുന്ന അവ ഒരു കോട്ട പോലുള്ള അസ്തിത്വം പുലർത്തുന്നു.
ഇവയുടെ ഏറ്റവും സജീവമായ സമയം സൂര്യോദയത്തിന് മൂന്ന് മണിക്കൂർ മുമ്പും സൂര്യാസ്തമയത്തിനു ശേഷവും ആണ്.
അഭയസ്ഥാനങ്ങളെ ആശ്രയിക്കുന്നതുകൊണ്ട്  റോക്ക്-വാലാബികളെ  ചെറിയ ഗ്രൂപ്പുകളിലോ കോളനികളിലോ താമസിക്കുന്നതിലേക്ക് നയിക്കുന്നു.
ഓരോ ജീവിക്കും 15 ഹെക്ടർ വീതം  പരിധിയുണ്ട്.
രാത്രിയിൽ പോലും, റോക്ക്-വാലാബികൾ അവയുടെ അഭയസ്ഥാനത്തുനിന്ന് രണ്ട് കിലോമീറ്ററിൽ കൂടുതൽ നീങ്ങുന്നില്ല.
സാധാരണഗതിയിൽ, മൂന്ന് തരം ആവാസവ്യവസ്ഥകളുണ്ട്, വ്യത്യസ്ത ഇനം റോക്ക്-വാലബി വ്യത്യസ്ത പ്രദേശങ്ങൾക്ക് മുൻഗണന തോന്നുന്നു: ഭൂഗർഭ ദ്വാരങ്ങളുടെയും ചുരം വഴികളുടെയും പാറക്കൂട്ടങ്ങളുടെയും   അയഞ്ഞ കൂമ്പാരങ്ങൾ നിരവധി മധ്യനിര പൊത്തുകളും, പള്ളകളൂം, ഗുഹകളുമുള്ള പാറക്കൂട്ടങ്ങൾ ഒറ്റപ്പെട്ട പാറക്കൂട്ടങ്ങൾ, സാധാരണയായി വശങ്ങളുള്ളതും പലപ്പോഴും വീണുകിടക്കുന്ന പാറക്കല്ലുകളാൽ ചുറ്റപ്പെട്ടതുമാണ് ഇനം കുറയുന്നു
യൂറോപ്യൻ കോളനിവൽക്കരണത്തിനുശേഷം അവയുടെ ആകെ എണ്ണവും ശ്രേണിയും ഗണ്യമായി കുറഞ്ഞു, തെക്ക്ഭാഗത്ത് ജനസംഖ്യ വംശനാശം സംഭവിച്ചു.
അടുത്ത കാലത്തായി കോളനികളുടെ വംശനാശം പ്രത്യേകിച്ചും ആശങ്കാജനകമാണ്.
ഉദാഹരണത്തിന്, 1988 ൽ ന്യൂ സൗത്ത് വെയിൽസിലെ ജെനോലൻ ഗുഹകളിൽ, 80 റോക്ക്-വാലാബികളുടെ ഒരു കൂട്ടിൽ ജനസംഖ്യ പുറത്തിറങ്ങി, പ്രാദേശിക വന്യമൃഗങ്ങൾ ധാരാളമായി കണക്കാക്കപ്പെടുന്നു.
1992 ആയപ്പോഴേക്കും മൊത്തം ജനസംഖ്യ ഏഴായി കുറഞ്ഞു.
രക്ഷപ്പെട്ടവരെ ഒരു കുറുക്കനും പൂച്ചയും കയറാത്ത വളപ്പിലും പിടിച്ചിരുത്തി, ബന്ദികളാക്കിയ ഈ ജനസംഖ്യയിലെ എണ്ണം വർദ്ധിക്കാൻ തുടങ്ങി.
എണ്ണം കുറയുന്നതിനു  ചുവന്ന കുറുക്കന്മാർ ആണ് സമീപകാല വംശനാശകാരണം എന്ന്  ശാസ്ത്രജ്ഞർ കണക്കാക്കുന്നു.
പ്രത്യേകിച്ച് കോലാട്ടുകൊറ്റൻ , ആടു മുയലുകൾ , എന്നിവരുമായി ഭക്ഷണത്തിനും മത്സരിക്കേണ്ടിവരുന്നു.
ടോക്സോപ്ലാസ്മോസിസ് ആൻഡ് ഹ്യ്ദതിദൊസിസ് പോലുള്ള രോഗങ്ങൾ,  കോളനികൾ വർദ്ധനവ് ഒറ്റപ്പെടൽ വരെ, ആവാസ വിഭാഗീയത നാശം, ഒറ്റപ്പെടൽ കാരണം താഴ്ന്ന ജനിതക ആരോഗ്യം എന്നിവയും കാരണമാണ്.
വീണ്ടെടുക്കലും സംരക്ഷണവും മാഗ്നെറ്റിക് ദ്വീപിൽ റോക്ക് വാലബികൾക്ക് തീറ്റ നൽകുന്നു
ചുവന്ന കുറുക്കന്മാർ ആണ് ഇവയെ ഇരയാക്കുന്ന പ്രധാന ജീവി.
ആടുകൾ തീറ്റക്കായും ഇവയോട് മത്സരിക്കുന്നു.
കീടങ്ങളെ നിയന്ത്രിക്കുന്നതിനു മനുഷ്യർ വേട്ടയാടുന്നതും ഭീഷണിയാണ്.
വിവിധ ഇനങ്ങളെ രക്ഷിക്കുന്നതിനുള്ള ഏറ്റവും അടിയന്തര  നടപടികൾ ആവശ്യമാണെന്നു തോന്നുന്നു .
ഫൗണ്ടേഷൻ ഫോർ നാഷണൽ പാർക്കുകൾ amp; വൈൽഡ്‌ലൈഫ് പോലുള്ള സർക്കാരിതര സംഘടനകളുടെ പിന്തുണയോടെ ദേശീയ വീണ്ടെടുക്കൽ ടീം ഭൂമി ഏറ്റെടുക്കൽ മുതൽ ക്യാപ്റ്റീവ് ബ്രീഡിംഗ്, അവബോധം വളർത്തൽ പദ്ധതികൾ പോലെ വിവിധ പരിപാടികൾ നടപ്പാക്കിയിട്ടുണ്ട്.
അംഗസംഖ്യ വലുപ്പത്തിൽ എന്തെങ്കിലും മാറ്റങ്ങൾ രജിസ്റ്റർ ചെയ്യുന്നതിന് മോണിറ്ററിംഗ് പ്രോഗ്രാമുകൾ നടപ്പിലാക്കുന്നു.
സർവേകളും വിശകലനങ്ങളും അംഗസംഖ്യയുടെ ജനിതക വൈവിധ്യം സ്ഥാപിക്കുന്നു.
ചുവന്ന കുറുക്കനെയും ആടുകളുടെയും ഉന്മൂലനവും പ്രാദേശിക വിഭാഗങ്ങളുടെ നിലനിൽപ്പിനെ സഹായിക്കുന്നു, കൂടാതെ ക്യാപ്റ്റീവ് ബ്രീഡിംഗ് പ്രോഗ്രാമുകൾ കാട്ടു ജനസംഖ്യ വർദ്ധിപ്പിക്കുന്നതിന്ഒരു 'ഇൻഷുറൻസ് പോളിസി'യായി   ഉപയോഗിക്കുന്നു.
മഞ്ഞ-പാദങ്ങളുള്ള റോക്ക്-വാലബിയുടെ കാര്യത്തിൽ, ഈ തന്ത്രങ്ങൾ ന്യൂ സൗത്ത് വെയിൽസിലെ വംശനാശം തടയുന്നതിൽ വിജയിച്ചിട്ടുണ്ട്.
വജൈനൽ ട്രോമ
യോനിയിൽ ഉണ്ടാകുന്ന മുറിവാണ് വജൈനൽ ട്രോമ .
പ്രസവം , ലൈംഗികാതിക്രമം, ആകസ്മിക സംഭവങ്ങൾ എന്നിവ കാരണം ഇത് സംഭവിക്കാം.
മുതിർന്നവരിൽ, മോൺസ് പ്യൂബിസ്, ലാബിയ മജോറ എന്നിവയുടെ സംരക്ഷിത പ്രവർത്തനം കാരണം യോനി വലിയ തോതിൽ ആഘാതത്തിൽ നിന്ന് സംരക്ഷിക്കപ്പെടുന്നു.
യോനിയെ സംരക്ഷിക്കാൻ ഒരു സംരക്ഷിത കൊഴുപ്പ് പാളി ഇല്ലാത്ത പെൺകുട്ടികളിൽ ഈ സംരക്ഷണം കുറവാണ്.
യോനിയിൽ എന്തെങ്കിലും തിരുകുമ്പോൾ യോനിയിൽ ആഘാതം സംഭവിക്കാം, ഉദാഹരണത്തിന്, മൂർച്ചയുള്ള ഒരു വസ്തു തുളച്ചുകയറുന്ന ആഘാതം ഉണ്ടാക്കുന്നു.
വേദനാജനകമായ ലൈംഗികാനുഭവത്തിന്റെയോ ലൈംഗിക ദുരുപയോഗത്തിന്റെയോ ഫലമായും യോനിയിൽ ആഘാതം സംഭവിക്കാം.
സ്ട്രാഡിൽ (കാലു കവച്ചുവയ്‌ക്കൽ) പരിക്കിന്റെ ഫലമായി കുട്ടികളിൽ യോനിയിൽ ആഘാതം സംഭവിക്കാം.
ഇതിൽ ഭൂരിഭാഗവും വേദനാജനകമാണെങ്കിലും ഗുരുതരമായ പരിക്കുകളല്ല.
ചില സന്ദർഭങ്ങളിൽ, ഗുരുതരമായ പരിക്ക് സംഭവിക്കുന്നു.
അപ്പോൾ തന്നെ അടിയന്തര വൈദ്യസഹായം ലഭ്യമാക്കേണ്ടത് ആവശ്യമാണ് പ്രത്യേകിച്ച് രക്തസ്രാവം നിലച്ചില്ലെങ്കിൽ.
എപ്പിസിയോടോമി സമയത്തും പ്രസവിക്കുന്ന സമയത്തും  യോനിയിൽ ആഘാതം സംഭവിക്കുന്നു.
പ്രസവസമയത്ത് യോനിയിലെ മുറിവുകൾ ഒഴിവാക്കുന്നത് വിഷാദരോഗം, ആശുപത്രിയിൽ വീണ്ടും ചികിത്സ തേടൽ, പെരിനിയൽ വേദന എന്നിവയെ തടയാൻ സഹായിക്കും.
അടയാളങ്ങളും ലക്ഷണങ്ങളും താഴെപറയുന്നവ  ഉൾപ്പെടുന്നു:
വയറുവേദന, രക്തസ്രാവം, ചതവ്, ബോധക്ഷയം , യോനിയിൽ ഡിസ്ചാർജ്, യോനിയിൽ ഉൾച്ചേർത്ത വസ്തു പോലെ തോന്നൽ , ജനനേന്ദ്രിയത്തിൽ വേദന, നീർവീക്കം, ഛർദ്ദി , വേദനാജനകമായ മൂത്രമൊഴിക്കൽ, മൂത്രമൊഴിക്കാനുള്ള കഴിവില്ലായ്മ, മുറിവിന്റെ സാന്നിധ്യം, ലൈംഗിക ദുരുപയോഗം റിപ്പോർട്ട്, ഒപ്പം മൂത്രത്തിലെ രക്തം .
യോനിയിലെ ആഘാതത്തിന് ശേഷം ഒരു ഹെമറ്റോമ രൂപപ്പെടാം.
അടിഞ്ഞുകൂടിയ രക്തത്തിന്റെ സാന്നിധ്യം ഇമേജിംഗ് വഴി തിരിച്ചറിയാൻ കഴിയും.
കാരണം ഗർഭധാരണവുമായി ബന്ധപ്പെട്ടവ
പ്രസവസമയത്ത്, യോനിയിലോ സെർവിക്കൽ മുറിവുകളോ ഉണ്ടാകാം, അവ ശരിയാക്കാൻ ശസ്ത്രക്രിയ ആവശ്യമായി വരും.
പ്രസവസമയത്ത് യോനിയിൽ ചിലപ്പോൾ പരിക്കേൽക്കുകയും പെരിനിയൽ ടിയേഴ്സ് യോനിയിൽ നിന്ന് പെരിനിയത്തിന്റെ വിവിധ പോയിന്റുകളിലേക്ക് വ്യാപിക്കുകയും ചെയ്യുന്നു.
ഗർഭധാരണവുമായി ബന്ധപ്പെട്ടതല്ലാത്തവ
പ്രസവേതര കാരണങ്ങളിൽ ഇവ ഉൾപ്പെടുന്നു: ലൈംഗികാതിക്രമം,  സമ്മതത്തോടെയുള്ള ലൈംഗികത, പെൽവിസിന്റെ ഒടിവ്, യോനിയിൽ വസ്തുക്കൾ കടത്തിവിടുന്നത്, ജെറ്റ് സ്കീ, വാട്ടർ സ്കീയിംഗ് അപകടങ്ങൾ അല്ലെങ്കിൽ ബ്ലണ്ട് ഫോഴ്‌സ് ട്രോമ ഒരു അത്‌ലറ്റിക് മത്സരത്തിനിടെ ഞരമ്പിൽ ചവിട്ടുകയോ മുട്ടുകുത്തുകയോ ചെയ്യുന്നു.
അപകട ഘടകങ്ങളിൽ ഇവ ഉൾപ്പെടുന്നു: സമ്മതത്തോടെയുള്ള ലൈംഗിക ബന്ധത്തിന്റെ ആദ്യ എപ്പിസോഡ്, മുലയൂട്ടൽ , ആർത്തവവിരാമം ,  മരുന്നുകളുടെ പാർശ്വഫലങ്ങളും .
സമഗ്രമായ വിലയിരുത്തലോടെയാണ് ചികിത്സ ആരംഭിക്കുന്നത്.
പരീക്ഷാ സമയത്ത് പിന്തുണ നൽകാൻ ഒരാളുടെ സാന്നിധ്യം വളരെ പ്രയോജനകരമാണ്.
ലൈംഗികാതിക്രമം മൂലമുണ്ടാകുന്ന യോനിയിലെ ആഘാതങ്ങളിൽ അത്തരം പിന്തുണക്ക് പ്രത്യേക മുൻഗണന നൽകുന്നു.
പിന്തുണ കൊടുക്കുന്ന വ്യക്തി വൈകാരിക പിന്തുണ നൽകുകയും വീണ്ടും ട്രോമാറ്റൈസേഷൻ സാധ്യത കുറയ്ക്കാൻ സഹായിക്കുകയും ചെയ്യും.
ഇരകളെ ചികിത്സിക്കുന്നവർ ബലാത്സംഗമോ ലൈംഗികാതിക്രമമോ അനുഭവിച്ചവരെ പരിചരിക്കുന്നതിന് പ്രത്യേക പരിശീലനത്തോടെ ലൈംഗികാതിക്രമ നഴ്‌സ്/ഫോറൻസിക് എക്സാമിനർമാരെ (SAN/FEs) നിയമിക്കുന്നു.
അവർക്ക് കേന്ദ്രീകൃതമായ ഒരു മെഡിക്കൽ-ലീഗൽ പരീക്ഷ നടത്താൻ കഴിയും.
അത്തരം പരിശീലനം ലഭിച്ച ഒരു ഡോക്ടർ ലഭ്യമല്ലെങ്കിൽ, അത്യാഹിത വിഭാഗത്തിന് ചികിത്സയ്‌ക്കും തെളിവുകളുടെ ശേഖരണത്തിനുമായി സ്ഥാപിച്ചിട്ടുള്ള ലൈംഗികാതിക്രമ പ്രോട്ടോക്കോൾ ഉണ്ട്.
ഇതും കാണുക വലിയ ആഘാതം ജനനേന്ദ്രിയ ട്രോമ പീഡിയാട്രിക് ഗൈനക്കോളജി അടിയന്തര മരുന്ന് പെൽവിക് പരീക്ഷ റഫറൻസുകൾ
ഡാന വോൾമർ ഇംഗ്ലീഷ് വിലാസം https://ml.wikipedia.org/wiki/Dana_Vollmer
അമേരിക്കൻ മുൻ മത്സര നീന്തൽതാരവും, ഒളിമ്പിക് സ്വർണ്ണ മെഡൽ ജേതാവ്, മുൻ ലോക റെക്കോർഡ് ഉടമയുമാണ് ഡാന വിറ്റ്നി വോൾമർ (ജനനം: നവംബർ 13, 1987) 2004-ലെ സമ്മർ ഒളിമ്പിക്സിൽ , 4 × 200 മീറ്റർ ഫ്രീസ്റ്റൈൽ റിലേയിൽ യുണൈറ്റഡ് സ്റ്റേറ്റ്സ് ടീമിൽ അംഗമായി വിജയിച്ച് സ്വർണ്ണ മെഡൽ നേടി.
ഈ മത്സരത്തിൽ ലോക റെക്കോർഡ് സ്ഥാപിച്ചു.
എട്ട് വർഷത്തിന് ശേഷം 2012-ലെ സമ്മർ ഒളിമ്പിക്സിൽ വോൾമർ 100 മീറ്റർ ബട്ടർഫ്ലൈയിൽ സ്വർണ്ണമെഡൽ നേടുന്നതിലൂടെ ലോക റെക്കോർഡ് സ്ഥാപിച്ചു.
കൂടാതെ 4 × 100 മീറ്റർ മെഡ്‌ലി റിലേയിലും 4 × 200 മീറ്റർ ഫ്രീസ്റ്റൈൽ റിലേയിലും സ്വർണം നേടി.
റിയോ ഡി ജനീറോയിൽ 2016-ലെ സമ്മർ ഒളിമ്പിക്സിൽ മൂന്ന് മെഡലുകൾ നേടി.